ಶೀತಲ್ ಮಹಾಜನ್ ರಾಣೆ ಒಬ್ಬ ಭಾರತೀಯ ಸಾಹಸ ಕ್ರೀಡಾಪಟು. ಸ್ಕೈಡೈವರ್ ಮತ್ತು ಕ್ರೀಡೆಯಲ್ಲಿ ಎಂಟು ವಿಶ್ವ ದಾಖಲೆಗಳನ್ನು ಹೊಂದಿರುವವರು. ೧೦೦೦೦ ಅಡಿ ಎತ್ತರದಿಂದ ಅಂಟಾರ್ಕ್ಟಿಕಾದ ಮೇಲೆ ವೇಗವರ್ಧಿತ ಫ್ರೀ ಫಾಲ್ ಜಂಪ್ ಮಾಡಿದ ಮೊದಲ ಮಹಿಳೆ, ಉತ್ತರ ಮತ್ತು ದಕ್ಷಿಣ ಧ್ರುವಗಳ ಮೇಲೆ ಜಿಗಿದ ಅತ್ಯಂತ ಕಿರಿಯ ಮಹಿಳೆ, ಮತ್ತು ಪ್ರಯೋಗಗಳಿಲ್ಲದೆ ಅದನ್ನು ನಿರ್ವಹಿಸಿದ ಮೊದಲ ಮಹಿಳಾ ಜಿಗಿತಗಾರ್ತಿ ಎಂದು ಅವರು ಹೆಸರುವಾಸಿಯಾಗಿದ್ದಾರೆ. ಭಾರತ ಸರ್ಕಾರವು ೨೦೧೧ ರಲ್ಲಿ ನಾಲ್ಕನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿಯಾದ ಪದ್ಮಶ್ರೀಯನ್ನು ನೀಡಿ ಮಹಾಜನ್ ಅವರನ್ನು ಗೌರವಿಸಿತು. == ಜೀವನಚರಿತ್ರೆ == ನಾನು ವಿಭಿನ್ನವಾಗಿ ಏನನ್ನಾದರೂ ಮಾಡಲು ಬಯಸಿದ್ದೆ. ಅನೇಕ್ ಮಹಿಳಾ ಆಟಗಾರರು ಇತರ ಕ್ರೀಡೆಗಳಲ್ಲಿ ಉತ್ತಮ ಪ್ರದರ್ಶನ ನೀಡಿದ್ದಾರೆ. ಆದರೆ ಪ್ಯಾರ ಜಂಪಿಂಗ್ ನಲ್ಲಿ ಯಾರು ಇಲ್ಲ. ನನ್ನ ಸಾಧನೆ ಇತರೆ ಹುಡುಗಿಯರಿಗೆ ಕ್ರೀಡೆಯಲ್ಲಿ ತೊಡಗಿಸಿಕೊಳ್ಳಲು ಸ್ಫೂರ್ತಿ ನಿಡುತ್ತದೆ ಎಂದು ಶೀತಲ್ ಮಹಾಜನ್ ಹೇಳುತ್ತಾರೆ. ಶೀತಲ್ ಮಹಾಜನ್ ಅವರು ೧೯ ಸೆಪ್ಟೆಂಬರ್ ೧೯೮೨ ರಂದು ಪಶ್ಚಿಮ ಭಾರತದ ಮಹಾರಾಷ್ಟ್ರದ ಪುಣೆಯಲ್ಲಿ ಮಮತಾ ಮಹಾಜನ್ ಮತ್ತು ಟಾಟಾ ಮೋಟಾರ್ಸ್‌ನಲ್ಲಿ ಕೆಲಸ ಮಾಡುವ ಇಂಜಿನಿಯರ್ ಕಮಲಾಕರ್ ಮಹಾಜನ್ ದಂಪತಿಗಳಿಗೆ ಜನಿಸಿದರು. ಆಕೆಯ ವಿದ್ಯಾಭ್ಯಾಸವು ಪುಣೆಯ ಫರ್ಗುಸ್ಸನ್ ಕಾಲೇಜಿನಲ್ಲಿತ್ತು, ಅಲ್ಲಿಂದ ಅವರು ಭೂವಿಜ್ಞಾನದಲ್ಲಿ () ಪದವಿ ಪಡೆದರು. ೧೮ ಏಪ್ರಿಲ್ ೨೦೦೪ ರಂದು ಯಾವುದೇ ತರಬೇತಿಯಿಲ್ಲದೆ ಉತ್ತರ ಧ್ರುವದ ಮೇಲೆ ಅವರ ಮೊದಲ ಚೊಚ್ಚಲ ಜಿಗಿತವಾಗಿತ್ತು. ಜನವರಿ ೨೦೨೨ರವರೆಗೆ ಅವರು ೭೬೬ ಜಿಗಿತಗಳನ್ನು ಪೂರ್ಣಗೊಳಿಸಿದ್ದಾರೆ.. ಫಿನ್‌ಲ್ಯಾಂಡ್‌ನಲ್ಲಿ ಕೆಲಸ ಮಾಡುತ್ತಿರುವ ಸಾಫ್ಟ್‌ವೇರ್ ಇಂಜಿನಿಯರ್ ವೈಭವ್ ರಾಣೆ ಅವರನ್ನು ಶೀತಲ್ ವಿವಾಹವಾಗಿದ್ದಾರೆ. ಮದುವೆಯ ವಿಧಿವಿಧಾನವನ್ನು ೧೯ ಏಪ್ರಿಲ್ ೨೦೦೮ ರಂದು ನೆಲದಿಂದ 600 ಅಡಿ ಎತ್ತರದ ಬಿಸಿ ಗಾಳಿಯ ಬಲೂನ್‌ನಲ್ಲಿ ನಡೆಸಲಾಯಿತು ಇದು ಲಿಮ್ಕಾ ಬುಕ್ ಆಫ್ ವರ್ಲ್ಡ್ ರೆಕಾರ್ಡ್ಸ್‌ನಲ್ಲಿ ದಾಖಲಾಗಿದೆ. ದಂಪತಿಗೆ ಅವಳಿ ಗಂಡು ಮಕ್ಕಳಿದ್ದಾರೆ. ಶೀತಲ್ ಮಹಾಜನ್ ಅವರು ಪುಣೆ ಮೂಲದ ಸ್ಕೈಡೈವಿಂಗ್ ತರಬೇತಿ ಕೇಂದ್ರವಾದ ಫೀನಿಕ್ಸ್ ಸ್ಕೈಡೈವಿಂಗ್ ಅಕಾಡೆಮಿಯ ಸ್ಥಾಪಕರು. ೨೦೧೨ ರಲ್ಲಿ ಸ್ಥಾಪನೆಯಾದ ಅಕಾಡೆಮಿ, ಮಹತ್ವಾಕಾಂಕ್ಷಿ ವಿದ್ಯಾರ್ಥಿಗಳಿಗೆ ತರಬೇತಿ ಸೌಲಭ್ಯಗಳನ್ನು ಒದಗಿಸುತ್ತದೆ ಮತ್ತು ಪ್ರಪಂಚದಾದ್ಯಂತ ಸ್ಕೈಡೈವಿಂಗ್ ಸ್ಪರ್ಧೆಗಳಿಗೆ ವಿದ್ಯಾರ್ಥಿಗಳನ್ನು ಸಿದ್ಧಪಡಿಸುತ್ತದೆ. == ಸಾಧನೆಗಳು == ಶೀತಲ್ ಮಹಾಜನ್ ದಕ್ಷಿಣ ಧ್ರುವದ ಮೇಲೆ ಫ್ರೀ ಫಾಲ್ ಜಂಪ್ ಮಾಡಿದ ಮೊದಲ ಮಹಿಳೆ, ಇದು ೧೫ ಡಿಸೆಂಬರ್ ೨೦೦೬ ರಂದು ಪೂರ್ಣಗೊಂಡಿತು. ದಕ್ಷಿಣ ಧ್ರುವದ ಮೇಲೆ ತನ್ನ ಜಿಗಿತವನ್ನು ಪೂರ್ಣಗೊಳಿಸಿದಾಗ, ಪ್ರಯೋಗಗಳಿಲ್ಲದೆ, ಉತ್ತರ ಮತ್ತು ದಕ್ಷಿಣ ಧ್ರುವಗಳ ಮೇಲೆ ಯಶಸ್ವಿ ಜಿಗಿತಗಳನ್ನು ಮಾಡಿದ ಮೊದಲ ಮಹಿಳೆ ಎಂಬ ಹೆಗ್ಗಳಿಕೆಗೆ ಪಾತ್ರರಾದರು. ಈ ಪ್ರಯತ್ನವು ೨೪ ವಯಸ್ಸಿನಲ್ಲಿ ಈ ಸಾಧನೆ ಮಾಡಿದ ಅತ್ಯಂತ ಕಿರಿಯ ಮಹಿಳೆ ಎಂಬ ಹೆಗ್ಗಳಿಕೆಗೆ ಪಾತ್ರವಾಯಿತು. ವಿಂಗ್‌ಸೂಟ್ ಜಂಪ್ ಮಾಡಿದ ಮೊದಲ ಭಾರತೀಯ ಮಹಿಳೆ. ಮಹಾಜನ್ ಅವರುನ್ ಯೂಎಸ್ ಪ್ರಮಾಣೀಕೃತ ಎ,ಬಿ,ಸಿ ಮತ್ತು ಡಿ ಸ್ಕೈಡೈವರ್ ಮತ್ತು ತರಬೇತುದಾರರಾಗಿದ್ದಾರೆ . ಮತ್ತು ಮೊದಲ ಭಾರತೀಯ ನಾಗರಿಕ ಮಹಿಳಾ ಡೈವಿಂಗ್ ತರಬೇತುದಾರರಾಗಿದ್ದಾರೆ. ಮಹಾಜನ್ ಅವರು ಅಂಟಾರ್ಟಿಕಾದ ಮೇಲೆ ಫ್ರೀ ಫಾಲ್ ಪ್ಯಾರಾಚೂಟ್ ಜಂಪ್ ಮಾಡಿದ ಮೊದಲ ತಂಡವಾಗಿ ವಿಶ್ವ ದಾಖಲೆಯನ್ನು ಸೃಷ್ಟಿಸಿದ ತಂಡದ ಭಾಗವಾಗಿದ್ದರು. ಅವರು ೮೫ ಭಾರತೀಯ ಸ್ಕೈಡೈವರ್‌ಗಳ ತಂಡವನ್ನು ಮುನ್ನಡೆಸಿದ್ದು, ಒಂದು ಗಂಟೆಯಲ್ಲಿ ಗರಿಷ್ಠ ಟಂಡೆಮ್ ಜಿಗಿತಗಳ ದಾಖಲೆಯನ್ನು ಸಾಧಿಸಲು, ೨೫ ಆಗಸ್ಟ್ ೨೦೧೪ ರಂದು ಸ್ಪೇನ್‌ನಲ್ಲಿ ಜಿಗಿತಗಳನ್ನು ಪ್ರದರ್ಶಿಸಿದರು. 1೯ ಏಪ್ರಿಲ್ ೨೦೦೯ ರಂದು ೧೩೦೦೦ಅಡಿಗಳಿಂದ ಆಕೆಯ ಜಿಗಿತವು ಮಹಿಳಾ ವಿಭಾಗದಲ್ಲಿ ಎತ್ತರದ ದಾಖಲೆಯಾಗಿದೆ. ೫೮೦೦ಅಡಿ ಎತ್ತರದಲ್ಲಿ ಹಾಟ್ ಏರ್ ಬಲೂನ್‌ನಿಂದ ಫ್ರೀ ಫಾಲ್ ಜಂಪ್ ಮತ್ತು ೨೪೦೦೦ ಅಡಿ ಎತ್ತರಕ್ಕೆ ಜಿಗಿದ ಕೀರ್ತಿಯೂ ಅವರಿಗೆ ಸಲ್ಲುತ್ತದೆ. == ಪ್ರಶಸ್ತಿಗಳು ಮತ್ತು ಮನ್ನಣೆಗಳು == ಶೀತಲ್ ಮಹಾಜನ್ ಅವರಿಗೆ ೨ ಗೋದಾವರಿ ಗೌರವ ಪುರಸ್ಕಾರ ನೀಡಲಾಯಿತು. ಅದೇ ವರ್ಷ, ಅವರು ಶಿವ ಛತ್ರಪತಿ ಮಹಾರಾಷ್ಟ್ರ ರಾಜ್ಯ ಕ್ರೀಡಾ ವಿಶೇಷ ಪ್ರಶಸ್ತಿಯನ್ನು ಪಡೆದರು ಅದರ ನಂತರ ವೇಣುತೈ ಚವಾನ್ ಯುವ ಪುರಸ್ಕಾರವನ್ನು ಪಡೆದರು. ೨೦೦೪ರಲ್ಲಿ, ೨೦೦೪ರಲ್ಲಿ ಉತ್ತರ ಧ್ರುವದ ಮೇಲೆ ಯಶಸ್ವಿಯಾಗಿ ಜಿಗಿದ ನಂತರ, ಮಹಾಜನ್ ಅವರಿಗೆ ತೇನ್ಸಿಂಗ್ ನಾರ್ಗೆ ರಾಷ್ಟ್ರೀಯ ಸಾಹಸ ಪ್ರಶಸ್ತಿಯನ್ನು ನೀಡಲಾಯಿತು, ಅವರು ಪ್ರಶಸ್ತಿಯನ್ನು ಪಡೆದ ಮೊದಲ ನಾಗರಿಕರಾದರು. ೨೦೦೧ ರಲ್ಲಿ, ಮಹಾಜನ್ ನಾಲ್ಕನೇ ಅತ್ಯುನ್ನತ ಭಾರತೀಯ ನಾಗರಿಕ ಪ್ರಶಸ್ತಿಯಾದ ಪದ್ಮಶ್ರೀಗಾಗಿ ಗಣರಾಜ್ಯೋತ್ಸವದ ಗೌರವಗಳ ಪಟ್ಟಿಯನ್ನು ಸೇರಿಸಲಾಯಿತು. == ಸಹ ನೋಡಿ == ಸ್ಕೈಡೈವಿಂಗ್ == ಬಾಹ್ಯ ಕೊಂಡಿಗಳು == "". . 31 2012. 24 ಡಿಸೆಂಬರ್ 2014. 23 2014. " ". . . 13 2013. 23 2014. == ಉಲ್ಲೇಖಗಳು ==